Държавен вестник, бр. 70, 2024 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  70
k1
Брой изпитвания на контролна проба от стационарна лаборатория на ГД ККТГ
k2
Брой изпитвания на контролната проба на заинтересованата страна от акредитирана лаборатория 
k3 
Брой изпитвания на арбитражната проба от акредитирана лаборатория 
N
Брой лаборатории, участващи в процедурата по оспорване
r
Обявена повторяемост на съответния метод
R
Обявена възпроизводимост на съответния метод
R1, R2, 
R3, R4
Изчислени нови възпроизводимости на метода в зависимост от броя на участващите лаборатории
Ек
Експертиза на Етап 1 от процедурата по спор след изпитване на контролната проба по чл. 20, 
ал. 1
Еа
Експертиза на Етап 2 от процедурата по спор след изпитване на арбитражната проба
Процедурата по оспорване съгласно БДС 
EN ISO 4259-2 „Нефтопродукти и сродни 
продукти. Прецизност на методите за измер­
ване и на резултатите. Част 2: Тълкуване и 
прилагане на данните за прецизност, свър­
зани с методите за изпитване“ се прилага за 
резултати от изпитване с точни количест­
вени стойности, които трябва да попадат в 
измервателния обхват на стандартизирания 
метод за изпитване. Съгласно чл. 22, ал. 9 
заинтересованата страна заявява оспорване 
на резултата, след което предоставя протокол 
от изпитване за контролната проба по чл. 20, 
ал. 1 от Наредбата. Процедурата по спор се 
провежда, когато резултатът от изпитване 
в представения протокол оспорва резултата 
на ГД ККТГ, като показва съответствие на 
течното гориво по съответния показател. 
Когато от заинтересованата страна е пред­
ставен протокол от изпитване за контролната 
проба по чл. 20, ал. 1 от Наредбата, който 
потвърждава несъответствието на ГД ККТГ, 
процедурата по спор не се провежда и резул­
татът от констативния протокол на ГД ККТГ 
се счита за окончателен.
Когато резултатът от изпитване на ГД ККТГ 
не е изразен с точна количествена стойност и/
или в приложения стандартен метод за изпит­
ване по съответния показател не са посочени 
статистически данни за възпроизводимост (R), 
процедурата по спор се провежда съгласно 
т. III на настоящото приложение след пода­
дено заявление от заинтересованата страна.
I. Критерии за оценяване на съответствието 
спрямо изискванията
Определянето на съответствието на теч­
ните горива с изискванията за качество и 
за съдържание на биогориво в течно гориво 
съгласно БДС EN ISO 4259-2 е при довери­
телна вероятност приблизително 95 на сто и 
нормално разпределение. 
1. Когато пробата от проверявания продукт 
е взета от лице, което пуска на пазара течни 
горива (производител, вносител или лице, 
което освобождава за потребление течни 
горива по смисъла на Закона за акцизите и 
данъчните складове, в случай че извършва 
смесване на биогорива с горива от нефтен 
произход), се приема, че тя съответства на 
изискванията, ако резултатът Xs отговаря на 
условието:
– в случай с единична горна граница А1: 
Xs ≤ А1
 – в случай с единична долна граница А2: 
Xs ≥ А2
– в случай с двойна граница (А1 и А2) се 
прилагат и двете условия.
2. Когато пробата от проверявания про­
дукт е взета от разпространител или краен 
разпространител (бензиностанция), се приема, 
че тя не съответства на изискванията, ако 
резултатът отговаря на условието:
– в случай с единична горна граница А1: 
Xs > А1 + 0,59R
– в случай с единична долна граница А2: 
Xs < А2 – 0,59R
– в случай с двойна граница (А1 и А2) се 
прилагат и двете условия.
II. Процедура при оспорване, когато крите­
риите за тълкуване на резултатите се прилагат 
съгласно БДС EN ISO 4259-2
Процедурата по оспорване протича в два 
етапа, като след обработка на резултатите 
и прилагане на Етап 1 и Етап 2 се изготвят 
съответно експертиза ЕК и експертиза ЕА. 
Резултатите от изпитване, на база на които 
се изготвят експертизи за Етап 1 и Етап 2, 
се закръгляват в съответствие с точността на 
съответния метод за изпитване.
Етап 1: Изпитване в акредитирана лабо­
ратория на контролната проба, предоставена 
на проверяваното лице по чл. 20, ал. 1, и 
издаване на Експертиза Ек.
Заинтересованото лице представя на кон­
тролните органи протокол от изпитване за 
предоставената му контролна проба по ос­
порения показател, издаден от акредитирана 
лаборатория. В протокола от изпитване на 
акредитираната лаборатория трябва да се 
съдържа цялата необходима информация за 
идентифициране на изпитваната контролна 
проба, както и броят на изпитванията, на база